Tradicionalni posjet Trokutu

Među gotovo 800 učenika koji su ove godine, u petak, 27. listopada, posjetili spomen
obilježje Trokut kod Novske bili su i naši učenici iz 1. f i 1. g razreda u profesora Ivke Maganjic i
Zdenka Francekovića. Ovaj posjet edukativnog je karaktera, a organizira ga Udruga branitelja
151. samoborske brigade uz podršku Ministarstva hrvatskih branitelja, Zagrebačke županije te
gradova Samobora i Svete Nedelje. Kratki izvještaj i fotografije donosi Marin Delišimunović,
učenik 1. g razreda.

Odavanje počasti poginulim braniteljima

Krenuli smo oko 10 sati s Autobusnog kolodvora u Samoboru. Nakon vožnje od dva sata stigli smo na Trokut. Tamo smo u šumi prvo obišli mjesta poginulih branitelja koji su prvi dali život za domovinu.
Nakon predavanja, koje su održali vojnici, skupili smo se svi kod spomenika poginulim braniteljima na području Trokuta. Neki od učenika su odali počast noseći cvijeće koje su položili ispred spomenika. Zatim smo poslušali govore nekih vojnika koji su preživjeli to neugodno iskustvo. Jedan od profesora objasnio nam je ukratko cilj operacije Orkan-91.
Nakon dugog predavanja krenuli smo prema Samoboru. Popodne, nakon dva sata vožnje stigli smo u Samobor. Izlet je bio dobar, bio bi još bolji da predavanja nisu bila toliko duga.